Իրժի Յարոշիկ

Իրժի Յարոշիկ (չեխ․՝ Jiří Jarošík, հոկտեմբերի 27, 1977(1977-10-27)[…], Ústí nad Labem), չեխ նախկին ֆուտբոլիստ, կենտրոնական կիսապաշտպան։ Չեմպիոն է դարձել չորս երկներում՝ Չեխիայում, Ռուսաստանում, Անգլիայում և Շոտլանդիայում։


== Կենսագրություն ==
2003 թվականին դարձավ ԲԿՄԱ (Մոսկվա) ակումբի խաղացող՝ «բանակայինների» կողմից գնվելով $ 3,7 միլիոնով, ինչը ռեկորդային գումար էր այդ ժամանակվա Ռուսաստանի համար։ Ակումբի կազմում հանդես է եկել մինչև 2005 թվականը և 2003 թվականին դարձել Ռուսաստանի չեմպիոն։ 2004 թվականին նվաճել է Ռուսաստանի Սուպերգավաթը։ Երկու անգամ ընդգրկվել է Ռուսաստանի առաջնության 33 լավագույն ֆուտբոլիստների ցուցակներում՝ զբաղեցնելով № 2 հորիզոնականը (2003, 2004)։ 2003 թվականի հունիսի 30-ին հանդես է եկել Ռուսաստանի առաջնության լեգեոներների հավաքականում։
2005 թվականին տեղափոխվել է լոնդոնյան «Չելսի» ակումբ 8 միլիոն եվրոյով, իսկ ֆուտբոլիստի աշխատավարձը կազմել է տարեկան շուրջ 2 միլիոն եվրո։ Մրցաշրջանի արդյունքով չեխն իր ակումբի հետ դարձել է Անգլիայի չեմպիոն, բայց «կապույտների» կազմում անցկացրել է ընդամենը երեք խաղ Անգլիայի Պրեմիեր լիգայում։ Այդ պատճատով վարձավճարով ուղարկվել է «Բիրմինգհեմ» ակումբ։ Այս անգլիական ակումբի համար նա 24 խաղում խփել է 5 գոլ, իսկ նրանից հետո, երբ թիմն անցել է երկրորդ դիվիզիոն, ֆուտբոլիստը վերադարձել է Լոնդոն և անմիջապես տեղափոխվել շոտլանդական «Սելտիկ» ակումբ։ «Կելտերի» ակումբի կազմում անցկացրած առաջին խաղում Յարոշիկը խփել է իր առաջին գոլը այդ ակումբում։ 2007 թվականի արդյունքներով նա դարձել է Շոտլանդիայի չեմպիոն։ Իր ակումբի հետ Յարոշիկը կարողացել է հասնել Չեմպիոնների լիգայի փլեյ օֆֆ՝ հաղթելով Մոսկվայի «Սպարտակին»։
2008 թվականին փետրվարից մինչև 2009 թվականի դեկտեմբեր հանդես է եկել ռուսական Պրեմիեր լիգայի «Կռիլյա Սովետով» (Սամարա) ակումբի կազմում, որը հունվարի 31-ին ձևակերպել է Յարոշիկի տեղափոխությունը «Սելտիկից» 1 մլն եվրոյի դիմաց և խաղացողի հետ երկու տարվա պայմանագիր կնքել։ 2008 թվականի մայիսի 2-ին նա կատարել է իր նորամուտը ակումբի կազմում՝ մասնակցելով Ռուսական առաջնության՝ «Ամկար» ակումբի դեմ խաղին, որն ավարտվել է 2։0 հաշվով։ «Սամարացիների» կազմում հանդես գալու ընթացքում տվել է սկանդալային հարցազրույց «Սպորտ-Էքսպրես» թերթին՝ հայտարարելով, որ մի քանի ամիս ֆուտբոլիստներին չի վճարվել նրանց աշխատավարձերն ու պարգևավճարները, ինչի համար ակումբը նրան տուգանել է 400 հազար դոլար և սպառնացել խզել պայմանագիրը։ Սեզոնի վերջում նա հեռացել է սամարական ակումբից, որը նրան պարտք է մնացել 1 մլն դոլար։
2010/11 մրցաշրջանում Յարոշիկը խաղացել է «Սարագոսա» ակումբում։ Սակայն նա հեռացել է ակումբից, քանի որ ակումբն իրեն պարտք էր աշխատավարձի 80%-ի չափով (իսպանական լրատվամիջոցների համաձայն` առնվազն 171 հազար եվրո)։
2011 թվականին օգոստոսի 12-ին ֆուտբոլիստը երկամյա պայմանագիր է կնքել Պրահայի «Սպարտայի» հետ՝ ևս մեկ մրցաշրջանով երկարաձգելու հնարավորությամբ։ Չեխական ակումբը հասել է 2012/13 Եվրոպայի լիգայի 1/16 եզրափակիչ, որտեղ պարտվել է Յարոշիկի նախկին ակումբին՝ մրցաշարի ապագա հաղթող «Չելսիին»։ 2013 թվականին ամռանը Պրահայի ակումբի ղեկավարությունը չի երկարաձգել պայմանագիրը 35-ամյա կիսապաշտպանի հետ և նրան հնարավորություն է տվել նոր ակումբ փնտրել։
Արդյունքում Յարոշիկը վերադարձել է Իսպանիա, որտեղ խաղացել է Սեգունդայում՝ «Ալավեսի» կազմում։


== Անձնական կյանք ==
2014 թվականի ապրիլի 29-ին ծնվել է Իրժի Յարոշիկի ու Զլատայի ավագ դուստրը՝ Սոֆյան։ 2016 թվականի դեկտեմբերի 31-ին ծնվել է նրանց երկրորդ դուստրը՝ Վիկտորյան։


== Ձեռքբերումներ ==
ԱկումբայինՉեխիայի չեմպիոն (4) – 1997, 2000, 2001, 2003
Ռուսաստանի չեմպիոն – 2003
Անգլիայի Պրեմիեր լիգայի չեմպիոն– 2004/05
Շոտլանդիայի չեմպիոն – 2007
Ռուսաստանի սուպերգավաթի դափնեկիր – 2004ԱնձնականԸնդգրկվել է Ռուսաստանի առաջնության 33 լավագույն ֆուտբոլիստների ցուցակում (2) – № 2 (2003, 2004),
«Ոսկե պայտ» մրցանակաբաշխության շրջանակներում 2003 թվականին ստացել է «Բրոնզե պայտ» և 2004 թվականին՝ «Արծաթե պայտ»։


== Ծանոթագրություններ ==


== Արտաքին հղումներ ==
Ֆուտբոլիստի էջը «Կռիլյա Սովետով» ակումբի պաշտոնական կայքում
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Ցուցանիշները soccerbase.com կայքում (անգլ.)
Ֆուտբոլիստի էջը Sportbox.ru կայքում
Ֆուտբոլիստի էջը Sports.ru կայքում
Ярошик: «Я мыл за старшими бутсы, носил ворота. Молодым не помешало бы» РБК, 4 августа 2015